62021CO0724_INF
Ordonanța Curții (Camera a opta) din 16 mai 2022 – Staatsanwaltschaft Köln (Copil deplasat în România)
(Cauza C‑724/21)
„Trimitere preliminară – Articolul 99 din Regulamentul de procedură 99 al Curții – Cetățenia Uniunii – Articolul 21 TFUE – Liberă circulație și liberă ședere pe teritoriul statelor membre – Incriminare penală care vizează în mod specific răpirea internațională de minorilor – Restricție – Protecția copilului – Proporționalitate”
Cetățenia Uniunii – Dreptul de liberă circulație și de liberă ședere pe teritoriul statelor membre – Legislație a unui stat membru care sancționează penal fapta unui părinte care sustrage copilul său curatorului, pentru a‑l duce în străinătate – Legislație care pedepsește aceeași faptă, în ipoteza în care copilul se află pe teritoriul primului stat membru, numai în caz de recurgere la violență, la amenințarea cu săvârșirea unui rău considerabil sau la viclenie – Inadmisibilitate – Justificare – Proporționalitate – Lipsă
(art. 21 TFUE; Regulamentul nr. 2201/2003 al Consiliului, considerentele (2) și (21)]
(a se vedea punctele 24 și 29-31 și dispozitivul)
Dispozitivul
Articolul 21 TFUE trebuie interpretat în sensul că se opune aplicării unei legislații a unui stat membru potrivit căreia fapta unui părinte care sustrage copilul său curatorului învestit cu dreptul de a‑i stabili locul de reședință, pentru a‑l duce în străinătate, poate fi sancționată penal chiar în lipsa recurgerii la violență, la amenințarea cu săvârșirea unui rău considerabil sau la viclenie, în timp ce, în cazul în care copilul se află pe teritoriul primului stat membru, aceeași faptă constituie infracțiune numai în caz de recurgere la violență, la amenințarea cu săvârșirea unui rău considerabil sau la viclenie.